Рисува графики, етюди, скици със сюжети от Руско-турската война, Балканските, Първата и Втората световни войни, на исторически забележителности от Македония, на Тодор Александров, на четници от ВМРО, на Асеновата крепост, обществени сгради, къщи от Копривщица, Мелник, Пловдив, София, на църкви и манастири в България, Света гора и др., на сцени от монашеския бит, на национални носии, военни и ученически униформи и паметници. Автор е на карти на Първото и Второто българско царство, на движението на войските на Владислав Варненчик през 1444 г., на границите на Българската екзархия, на Атонския полуостров, на Костурско.